 పాట్నా: ఓ యువకుడు పొరుగింటి అమ్మాయిని ప్రేమించినందుకు గ్రామపెద్దలే మరణశిక్ష విధించిన వైనమిది... పెద్దలు ఈ నిర్ణయం తీసుకున్నారోలేదో అమ్మాయి కుటుంబీకులు క్షణాల్లో యువకుడిని ఇంట్లోంచి లాక్కెళ్లి దారుణంగా చంపేశారు. కాళ్లు చేతులు విరిగేలా చావగొట్టి శరీరం నిండా తూటాలు దింపేశారు. బీహార్లోని భగల్పూర్ జిల్లా గౌరచక్కి గ్రామంలో ఈ దారుణం చోటుచేసుకుంది. హిమాన్షు యాదవ్ అనే యువకుడు, అదే గ్రామానికి చెందిన పొరుగింటి యువతి ప్రేమించుకున్నారు. చిన్నప్పటి నుంచి ఇద్దరూ స్నేహంగా పెరగడంతో అబ్బాయి కుటుంబీకులు ఒప్పుకున్నప్పటికీ... అమ్మాయి తరపు కుటుంబం వ్యతిరేకిస్తూ వస్తోంది. అయితే ఇటీవల వీరద్దరూ వివాహం చేసుకోవడంతో దీనిపై మంగళవారం పంచాయితీ జరిగింది. ఇరు కుటుంబాల సమక్షంలో పెళ్లిని రద్దుచేసిన గ్రామపెద్దలు... హిమాన్షు యాదవ్ను చంపేయాలంటూ అమ్మాయి తరపు కుటుంబాన్ని ఆదేశించారు. వారి నోట నుంచి ఆ మాట వచ్చిందో లేదో వధువు కుటుంబీకులు సరాసరిన పెళ్లికొడుకును ఇంట్లోంచి లాక్కొచ్చి కాళ్లు చేతులు విరిగేలా చావకొట్టారు. చనిపోయాడని నిర్ధారించుకుని మరీ అతడి శరీరంలోకి ఆరు సార్లు కాల్పులు జరిపారని వరుడి తల్లి రోదిస్తూ చెప్పింది. ఈ ఘటన జరిగిన వెంటనే ఊరు ఊరంతా ఎడారిలా మారిపోయింది. ఒక్కరు కూడా ఇళ్ల నుంచి బయటికి వచ్చేందుకు సాహసించలేదు. ఈ ఘటనకు బాధ్యులైన వారిపై ప్రత్యేక పోలీసు బృందాలు విచారణ మొదలు పెట్టాయి. తానే స్వయంగా ఈ కేసును దర్యాప్తు చేయనున్నట్టు భగల్పూర్ ఎస్ఎస్పీ మనోజ్ కుమార్ వెల్లడించారు.
 patna: oo yuvakudu poruginti ammayini preminchinanduku gramapeddale maranasiksha vidhinchina vainamidi... peddalu ee nirnayam teesukunnaroledo ammai kutumbeekulu kshanaallo yuvakudini intlonchi lakkelli daarunamgaa champesaru. kaallu chetulu virigela chavagotti sareeram ninda thootaalu dimpesaaru. beehaarloni bhagalpur jilla gowrachakki graamamlo ee daarunam chotuchesukundi. himanshu yadav ane yuvakudu, adhe graamaaniki chendina poruginti yuvati preminchukunnaaru. chinnappati nunchi iddaruu snehamgaa peragadamtho abbai kutumbeekulu oppukunnappatiki... ammai tarapu kutumbam vyatirekistuu vastondi. ayithe iteevala veeraddaruu vivaham chesukovadamto deenipai mangalavaaram panchaayitii jarigindi. iru kutumbala samakshamlo pellini radduchesina graamapeddalu... himanshu yaadavnu champeyaalantuu ammai tarapu kutumbaanni aadesinchaaru. vaari nota nunchi aa maata vachindo ledho vadhuvu kutumbeekulu saraasarina pellikodukunu intlonchi lakkochi kaallu chetulu virigela chaavakottaaru. chanipoyadani nirdhaarinchukuni mari atadi sareeramloki aaru saarlu kaalpulu jaripaarani varudi talli rodistuu cheppindi. ee ghatana jarigina ventane ooru oorantaa edarila maaripoyindi. okkaru kuudaa illa nunchi bayatiki vachenduku saahasinchaledu. ee ghatanaku baadhyulaina vaaripai pratyeka polisu brundaalu vichaarana modalu pettai. taane swayamgaa ee kesunu daryaaptu cheyanunnattu bhagalpur ssp manoz kumar velladinchaaru.